recursal/SuperWikiNEXT-32B huggingface dataset:
***অজিত*** একটি পাঞ্জাবি ভাষার দৈনিক পত্রিকা যা ভারতের জলন্ধরে প্রকাশিত হয়। পত্রিকাটি সাধু সিং হামদর্দ ট্রাস্ট পরিচালনা করে। ১৯৪১ সালে পত্রিকাটি উর্দু ভাষায় প্রতিষ্ঠিত হয়েছিল। প্রবীণ সাংবাদিক এবং প্রাক্তন রাজ্যসভার সদস্য বরজিন্দর সিং হামদর্দ বর্তমান সম্পাদকীয় প্রধান। ২০০৭-০৮ সালে এটি ৩৩৩ হাজারেরও বেশি প্রচলন দাবি করেছিল।

ইতিহাস
------

*অজিত* ১৯৪১ সালে শহীদ শিখ মিশনারি কলেজ, অমৃতসর থেকে একটি উর্দু ভাষার সাপ্তাহিক সংস্করণ দিয়ে প্রচার শুরু করেছিল। অজিত সিংহ অম্বলভী এর প্রথম সম্পাদক ছিলেন। ১৯৪২ সালের নভেম্বরে এটি একটি দৈনিক পত্রিকায় পরিণত হয় এবং লাহোর থেকে ছাপানো শুরু করে। স্বাধীনতার পর এটি জলন্ধরে চলে যায় এবং সাধু সিং হমদর্দ এর সম্পাদক হন। ১৯৫৫ সালে, এর নাম পরিবর্তন করে *অজিত পত্রিকা* করা হয় এবং ভাষা উর্দু থেকে পাঞ্জাবি করা হয়। পরে ১৯৫৭ সালে এর নাম বদলে *অজিত* করা হয়। ১৯৮৪ সালে হামদার্দের মৃত্যুর পরে এর বর্তমান সম্পাদক বর্জিন্দর সিং হমদর্দ এর দায়িত্ব গ্রহণ করেন। ১৯৯৬ সালে, "অজিত সমাচার" নামে একটি হিন্দি সংস্করণ শুরু হয়েছিল এবং ২০০২ সালে এর ওয়েবসাইট চালু হয়। অজীত তার পাঠকের বৃত্ত আরও প্রশস্ত করতে হিন্দি দৈনিক অজিতের নাম "অজিত সমাচার" নামে শুরু করে ঐতিহাসিক যাত্রায় একটি নতুন মাইলফলক স্থাপন করেছে। এটি সাংবাদিকতার ক্ষেত্রে একটি নতুন বার্তা ছিল। সত্যই এটি সন্তোষজনক যে, অজিত সমাচার তার ঐতিহ্যকে বাঁচিয়ে রেখে কেবলমাত্র বেছে নেওয়া পথেই বড়ো পদক্ষেপ নিয়েছে তা নয়, কার্যকরভাবে তার দায়িত্বও পালন করে চলেছে। এই পত্রিকাটি গ্রুপটির দিগন্তকে আরও প্রশস্ত করেছে। আজ এটি হরিয়ানা, হিমাচল এবং জম্মু কাশ্মীরে সফলতার সাথে এর অবস্থান ধরে রেখেছে।

আরো দেখুন
---------

* খালসা আখবর লাহোর
* পাঞ্জাবি ট্রিবিউন
* সংবাদপত্রের তালিকা
* প্রচলন অনুযায়ী ভারতের সংবাদপত্রের তালিকা
* প্রচলন অনুযায়ী বিশ্বের সংবাদপত্রের তালিকা

তথ্যসূত্র
---------

1. ↑  "Badal lauds contribution of 'Ajit Newspapers' as the group launches Chandigarh Editions"। *yespunjab.com* (ইংরেজি ভাষায়)। ডিসেম্বর ২৬, ২০১৪। ২৮ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২০১৮-১১-২৩।
2. ↑  Damodaran, Harish (২০০৮)। *India's new capitalists: caste, business, and industry in a modern nation*। Palgrave Macmillan।
3. ↑  Daily Ajit (Urdu), Lahore 1942; chief ed. 1943-47; chief ed.; Daily Ajit, Jullundur, INFA press and advertisers year book,INFA Publications. 1968
4. ↑  "Appendix I Dailies" (পিডিএফ)। *rni.nic.in*। Registrar of Newspapers for India। ২০ নভেম্বর ২০১৬ তারিখে মূল (PDF) থেকে আর্কাইভ করা। সংগ্রহের তারিখ ২১ নভেম্বর ২০১৪।
5. ↑  "'ਅਜੀਤ' ਦਾ ਮਾਣਮੱਤਾ ਇਤਿਹਾਸ"। Ajit। সংগ্রহের তারিখ ২১ নভেম্বর ২০১৪।
6. ↑  "'अजीत समाचार"। সংগ্রহের তারিখ ২১ ডিসেম্বর ২০১৮।

বহিঃসংযোগ
---------

* দাপ্তরিক পাঞ্জাবি ওয়েবসাইট
* দাপ্তরিক হিন্দি ওয়েবসাইট
আনাস বা আনসা (আরবী: آنسة يا انس)।উপনাম: আবু মাসরুহ। তিনি মুহাম্মদ এর আজাদকৃত গোলাম ছিলেন। বদর,উহুদসহ অন্যান্য যুদ্ধে নবী করীম এর সাথে ছিলেন।

নাম ও বংশ
---------

তার নাম ছিল আনসা বা আনাস। তার উপনাম ছিল- আবু মাসরুহ। তিনি সুরাতে(শামের নিকটবর্তী অঞ্চল) জন্মগ্রহন করেন।তার বাবা ছিলেন ইরানি আর মা ছিলেন হাবশী। বংশধারা- আবু মাসরুহ ইবনে কুরদুবী ইবনে আশারনিদাহ ইবনে আদোহার ইবনে মুহুরদাদ। বংশের চেয়ে তার সম্মান ও মর্যাদার জন্য এতটুুকুই যথেষ্ট যে তিনি মুহাম্মদ এর গোলাম ছিলেন। মুহাম্মদ তাকে আজাদ করে দেন।

ইসলাম ও হিজরত
-------------

তিনি ইসলাম প্রচারের শুরুর দিকে ইসলাম গ্রহণ করেন। হিজরতের সময়ে হিজরত করে মদীনায় চলে আসেন এবং সা’দ ইবনে খাইসামার মেহমান হয়ে ছিলেন। তিনি যতদিন পর্যন্ত জিবীত ছিলেন মুহাম্মদ এর খেদমত করে গেছেন।

যুদ্ধ
-----

হিজরতের পরে বদর যুদ্ধসহ সকল যুদ্ধে নবী মুহাম্মদ এর সাথে অংশ নিয়েছিল।

মৃত্যু
------

আবু বকর এর খেলাফত কালে অথবা ওমরের খেলাফত কালের প্রথম দিকে মৃত্যুবরণ করেন।

তথ্যসূত্র
---------

1. ↑  "ابومسروح انس بن کردوی"। *ویکی حج* (ফার্সি ভাষায়)। সংগ্রহের তারিখ ২০২০-০৪-১৭।
2. ↑  "آنسہ"। *آزاد دائرۃ المعارف، ویکیپیڈیا* (উর্দু ভাষায়)। ২০১৮-১০-১৩।
3. ↑  اسد الغابہ جلد 1 صفحہ 214حصہ اول مؤلف: ابو الحسن عز الدين ابن الاثير ،ناشر: المیزان ناشران و تاجران کتب لاہور
4. ↑  اصحاب بدر،صفحہ 132،قاضی محمد سلیمان منصور پوری، مکتبہ اسلامیہ اردو بازار لاہور
**পানেতোলিকোস ফুটবল ক্লাব** (গ্রিক: ΠΑΕ Παναιτωλικός), (গ্রিক: Παναιτωλικός Γυμναστικός Φιλεκπαιδευτικός Σύλλογος, ইংরেজি: Panetolikos FC; এছাড়াও **পানেতোলিকোস ইমনাস্তিকোস ফিলেকপেদেফতিকোস সিলোগোস**, **পান-আয়তোলিয়ান জিমনাস্টিক এবং এডুকেশনাল ক্লাব** অথবা **পানেতোলিকোস এফসি** নামে পরিচিত) হচ্ছে পানেতোলিকোস ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১৯২৬ সালের ৯ই মার্চ তারিখে প্রতিষ্ঠিত হয়েছে। পানেতোলিকোস এফসি তাদের সকল হোম ম্যাচ পানেতোলিকোসের পানেতোলিকোস স্টেডিয়ামে খেলে থাকে; যার ধারণক্ষমতা হচ্ছে ৭,৩২১। বর্তমানে এই ক্লাবের ম্যানেজারের দায়িত্ব পালন করছেন মাকিস চাভোস এবং সভাপতির দায়িত্ব পালন করছেন গেরাসিমোস বেলেভোনিস। উরুগুয়েয়ীয় মধ্যমাঠের খেলোয়াড় হোর্হে লুইস দিয়াস গুতিয়েরেস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পানেতোলিকোস এফসি এপর্যন্ত ৭টি শিরোপা জয়লাভ করেছে; যার মধ্যে ২টি ফুটবল লীগ, ৩টি গামা এথনিকি এবং ২টি ডেল্টা এথনিকি শিরোপা রয়েছে।

অর্জন
-----

* **ফুটবল লীগ** (দ্বিতীয় বিভাগ)
	+ বিজয়ী **(২)**: ১৯৭৫, ২০১১
* **গামা এথনিকি** (তৃতীয় বিভাগ)
	+ বিজয়ী **(৩)**: ১৯৮৫, ১৯৯২, ১৯৯৬
* **ডেল্টা এথনিকি** (চতুর্থ বিভাগ)
	+ বিজয়ী **(২)**: ১৯৮৯, ২০০৪

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ১১ জুলাই ২০২০।
2. ↑  "ম্যানেজার এবং অন্যান্য কর্মকর্তা"। *ট্রান্সফারমার্কেট*। সংগ্রহের তারিখ ১১ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ১১ জুলাই ২০২০।
4. ↑  "পানেতোলিকোস ফুটবল ক্লাব: বর্তমান দল"। *ট্রান্সফারমার্কেট*। সংগ্রহের তারিখ ১১ জুলাই ২০২০।

বহিঃসংযোগ
---------


উইকিমিডিয়া কমন্সে **পানেতোলিকোস ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (গ্রিক)
* সুপার লীগ গ্রিসে পানেতোলিকোস ফুটবল ক্লাব  ওয়েব্যাক মেশিনে আর্কাইভকৃত ২০ মার্চ ২০১৯ তারিখে (গ্রিক) (ইংরেজি)
* উয়েফা.কমে পানেতোলিকোস ফুটবল ক্লাব (ইংরেজি)
* ফিফা.কমে পানেতোলিকোস ফুটবল ক্লাব  ওয়েব্যাক মেশিনে আর্কাইভকৃত ৯ আগস্ট ২০১৮ তারিখে (ইংরেজি)

টেমপ্লেট:পানেতোলিকোস ফুটবল ক্লাব
টেমপ্লেট:সুপার লীগ গ্রিস

প্রবেশদ্বার: ফুটবল
বিভিন্ন প্রকারের ছাদ
**ছাদ** ইমারতের উপরিভাগ ঢেকে রাখার সূদৃঢ় কাঠামো। এটি ঘরবাড়িকে বৃষ্টি, তুষার, রোদ, বিরূপ তাপমাত্রা ও বায়ুপ্রবাহ হতে আড়াল রাখে।

ছাদের উপরে জলনিরোধক প্রলেপ দেয়া হলে তাকে জলছাদ বলে। সাধারণত বিটুমেনের প্রলেপ দিয়ে ছাদকে জলনিরোধক করা হয়।

ধরন
---

ছাদের আকার অঞ্চলভেদে ব্যাপক ভিন্ন হয়ে থাকে। ছাদের আকারে ভিন্নতার প্রধান প্রভাবক হল জলবায়ু ও ছাদের কাঠামো ও বাইরের অংশ নির্মাণের জন্য প্রাপ্ত কাঁচামাল।

ছাদের আকার সাধারণ সমতল, চাঁদওয়ারি, কটি, প্রজাপতি, খিলান ও গম্বুজ আকৃতির হয়ে থাকে। এই ধরনগুলোতেও অনেক বৈচিত্র দেখা যায়।

তথ্যসূত্র
---------

1. ↑  Harris, Cyril M. (editor). *Dictionary of Architecture and Construction, Third Edition*, New York, McGraw Hill, 2000, p. 775
2. ↑  "Roofing Materials to Protect You From the Elements"। *হাফপোস্ট* (ইংরেজি ভাষায়)। সংগ্রহের তারিখ ১৯ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  C.M.Harris,*Dictionary of Architecture & Construction*

বহিঃসংযোগ
---------


উইকিমিডিয়া কমন্সে **ছাদ** সংক্রান্ত মিডিয়া রয়েছে।
**সঞ্জয় দেব** (জন্ম ১৮ ডিসেম্বর ১৯৯১), প্রাথমিকভাবে তার মঞ্চ নাম **সঞ্জয়** দ্বারা পরিচিত, একজন মার্কিন সঙ্গীতজ্ঞ, ইলেকট্রনিক সঙ্গীত প্রযোজক এবং ডিজে। তিনি প্রাথমিকভাবে ইডিএম ধারার প্রযোজনা করেন  এবং বলিউড দ্বারা প্রভাবিত।

সঞ্জয়ের সবচেয়ে পরিচিত মিউজিক্যাল পিস হল "শাংরি-লা" গানটি, যা ইউএস টপ ৪০ এবং ডান্স রেডিওতে তালিকাভুক্ত হয়েছে।  ২০১৭ সালে, তিনি আমেরিকান আইডল গায়ক এলিয়ট ইয়ামিন সমন্বিত ''ওবভি" প্রকাশ করেন। ২০২১ সালে, তিনি গট৭ এর মার্ক টুয়ানের সাথে "ওয়ান ইন এ মিলিয়ন" গান এবং মিউজিক ভিডিও প্রকাশ করেন। ২০২২ সালে তিনি গুরু রান্ধাওয়ার ব্লকবাস্টার অ্যালবাম "ম্যান অফ দ্য মুন"-এ ৫টি গান রচনা ও প্রযোজনা করেন।

জীবন এবং কর্মজীবন শুরু
----------------------

সঞ্জয় দেবের জন্ম ঢাকায় (বাংলাদেশ) এবং বেড়ে ওঠা সান জোসে, ক্যালিফোর্নিয়ায় । তিনি এভারগ্রিন ভ্যালি হাই স্কুল এবং ডি আনজা কলেজে পড়াশোনা করেন এবং সান জোসে স্টেট ইউনিভার্সিটি থেকে ব্যবসায় ডিগ্রি নিয়ে স্নাতক হন। সঞ্জয় তার সঙ্গী এবং নির্বাহী প্রযোজক কুণাল আগরওয়ালের সাথে কাজ করে তার সঙ্গীত জীবন শুরু করেন। সঞ্জয় তার দাদা-দাদির মাধ্যমে শক্তিশালী ভারতীয় শিকড় রয়েছে বলে দাবি করেন।

তথ্যসূত্র
---------

1. ↑  "Sanjoy Deb :: Tracks Beatport"। Beatport।
2. ↑  *Billboard*। Billboard । সংগ্রহের তারিখ ১২ আগস্ট ২০১৬।  `|শিরোনাম=` অনুপস্থিত বা খালি (সাহায্য)
3. ↑  "Sanjoy Channels Indian Roots on New Album 'Dance Under the Influence' -"। *My Site* (ইংরেজি ভাষায়)। ২০১৬-০৫-২৭। সংগ্রহের তারিখ ২০২১-০৫-০৬।

বহিঃসংযোগ
---------

* সরকারী ওয়েবসাইট
* ফেসবুক
**কুটুম কাঁটা** বা **নাটাল কাঁটা** বীরুৎ জাতীয় উদ্ভিদ যা বাংলাদেশের সুন্দরবনে অহরহ দেখতে পাওয়া যায়। এছাড়া এটি ঢাকার পার্শ্ববর্তী এলাকা, খুলনা, টাঙ্গাইল, পাবনা এবং উত্তরবঙ্গের বিভিন্ন জেলায় দেখা যায়। এর বৈজ্ঞানিক নাম *Caesalpinia crista*. এরা Caesalpiniacceae পরিবারের অন্তর্ভুক্ত। এর বীজ অলংকারের উপকরণ হিসেবে ব্যবহৃত হয়। প্রাচীন ভারতে ওজন মাপার জন্যে এর বীজের ব্যবহার ছিল।[]

কুটুম কাঁটা আরোহী লতা। পাতা সবুজ বর্ণ, আকার যৌগিক। কাণ্ড তীক্ষ্ম কাঁটাযুক্ত হয়ে থাকে। এ লতার হলুদ বর্ণ ফুল হয়ে থাকে। শাখার অগ্রভাবে ফুল গুচ্ছাকারে সজ্জিত থাকে। এই উদ্ভিদের ফল চ্যাপটা আকৃতির, দৈর্ঘে চার থেকে সাত সেন্টিমিটার এবং প্রস্থে দুই থেকে তিন সেন্টিমিটার। ফলে একটি বা দুটি বীজ থাকে। বীজ কৃষ্ণবর্ণ, গোলাকৃতি। এটি একটি ভেষজ উদ্ভিদ। নানা রোগে এবং প্রতিষেধক হিসেবে এটি বহুল ব্যবহৃত হয়।

চিত্রশালা
---------

* 
* 
*

তথ্যসূত্র
---------

1. ↑  Caresalpinia cristan[*স্থায়ীভাবে অকার্যকর সংযোগ*]
2. ↑  Pharmacological Review On Caesalpinia Crista : An Overview

বহিঃসংযোগ
---------

* পরাগায়ন বাস্তুতন্ত্র
* লতা কারাঞ্জা
* জীবাণূ প্রতিরোধী উদ্ভিদ
**তারাদাস মুখোপাধ্যায়** ( ২.১২.১৯০৫ - ৫.০৭.১৯৩৩) ব্রিটিশ বিরোধী সংগ্রামের একজন বাঙালি বিপ্লবী। তার বাড়ি ছিল নদীয়ার কৃষ্ণনগরে।

বিপ্লবী কার্য
-------------

তারাদাস মুখোপাধ্যায় ছিলেন বিপ্লবী শহীদ অনন্তহরি মিত্রের সহকর্মী। বিপ্লবী কর্মকান্ডে যোগ আছে এই সন্দেহে সরকার তাকে অন্তরীন রাখে। অন্তরীন অবস্থা থেকে মুক্তি পাওয়ার পর সাধনা লাইব্রেরি, দরিদ্র ভান্ডার ইত্যাদি সামাজিক সংগঠনের পাশাপাশি রাজনৈতিক আন্দোলনকে সক্রিয় করার চেষ্টা করতে থাকেন। রাজদ্রোহমূলক গান গাইবার জন্যে পুলিশ তাকে গ্রেপ্তার করে ১৯২৯ সালে। লাহোর জেলে বিপ্লবী যতীন্দ্র নাথ দাস, ভগৎ সিং প্রমুখদের অনশন সমর্থনে বিক্ষোভে অংশ নেওয়া এবং রাজবন্দী দিবস পালন করেছিলেন এই অপরাধে ছয় মাস জেল হলেও তার মুক্তি মেলেনি। বিনা বিচারে তাকে দু বছর জেলবন্দী করে রাখা হয়।

মৃত্যু
------

জেল থেকে মুক্তিলাভের অল্পদিন পরে ৫ জুলাই, ১৯৩৩ তিনি উড়িষ্যার বারিপদায় আত্মহত্যা করেন। ধারণা করা হয় জেলে তার শরীর ও মনের ওপর প্রচন্ড অত্যাচারের ফলে উন্মাদ হয়ে যান এই বিপ্লবী।

তথ্যসূত্র
---------

1. ↑  "কলকাতা পুলিশের পাশাপাশি সিআইডিও জিজ্ঞাসাবাদ করতে পারে দেবাঞ্জনকে"। *ETV Bharat News* (ইংরেজি ভাষায়)। সংগ্রহের তারিখ ২০২১-০৬-২৫।
2. ↑  নদীয়া জেলা নাগরিক পরিষদ, স্বাধীনতা সংগ্রামের ইতিহাস রচনা সমিতি (১৯৭৩)। *স্বাধীনতা সংগ্রামে নদীয়া*। কৃষ্ণনগর: নদীয়া জেলা নাগরিক পরিষদ। পৃষ্ঠা ২৫৪।
3. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১৯৪।
পানি
পানি নিয়ে সর্বপ্রথম দর্শনমত প্রচারিত হয়েছে প্রাচীন গ্রিসে। দার্শনিক থেলিস (Thales) এ-দর্শনের জনক। 
থেলিসের মতে, পানি সমস্ত দ্রব্যের মূল ও আদি কারণ। পানি থেকেই সবকিছুর উৎপত্তি এবং পানিতেই সবকিছু বিলীন হচ্ছে। পৃথিবী মহাসমুদ্রে ভাসমান এবং পানি থেকেই সার সংগ্রহ করে। এ-বিশ্বব্রহ্মাণ্ডের সবকিছুই পানির নানা রূপান্তর মাত্র।

থেলিস বলেন, জগতে যে সমস্ত দ্রব্য আমাদের গোচরীভূত হচ্ছে তার মধ্যে পানির গুণ এই যে, কঠিন, তরল, বায়বীয়- এই তিন রকম অবস্থা পানি সহজে ধারণ করতে পারে। পানি কখনো বাষ্প হচ্ছে, কখনো বা জমে বরফ হচ্ছে। নদী, হ্রদ ইত্যাদি জলাশয় গ্রীষ্মকালে শুকাতে থাকে, বর্ষায় আবার প্লাবিত হয়। এ-ছাড়াও সমুদ্রবক্ষে দ্বীপের উৎপত্তি, নদীগর্ভে নতুন ভূভাগের সৃষ্টি, ভূমিকম্পে জলরাশির আবির্ভাব ও তিরোভাব এ-সমস্ত ঘটনা পানির ক্রিয়ারূপ নামেই গণ্য। বস্তুত, পানিই সৃষ্টির মূল উপাদান। বস্তুমাত্রই পানির অবস্থাভেদে উৎপন্ন।

পানিই যে সমস্ত বস্তুর উৎপত্তির উৎস, পানিই যে দ্রব্যের মূল ও আদি উপাদান- এই কথাসম্বলিত থেলিসের বৈজ্ঞানিক বিশ্লেষণযুক্ত বক্তব্যকেই দর্শনে পানিদর্শন (Water Philosophy) বলা হয়।

উৎস
---

1. ↑  মো. আবদুল হালিম (মে ২০০৩)। *দার্শনিক প্রবন্ধাবলি : তত্ত্ব ও বিশ্লেষণ*। ঢাকা: বাংলা একাডেমি।  অজানা প্যারামিটার `|1=` উপেক্ষা করা হয়েছে (সাহায্য)
**পানেম্ব্রমা** হল একটি ধর্মনিরপেক্ষ বালিনিজ নৃত্যের ধরন। আই ওয়েয়ান বেরাতা এই নৃত্যের স্রষ্টা। ১৯৭১ সালে প্রথম এই নৃত্য জনসমক্ষে পরিবেশিত হয়েছিল। এটিতে বেশ কয়েকটি পবিত্র বালিনী নৃত্যের বৈশিষ্ট্য অন্তর্ভুক্ত আছে।

ইতিহাস
------

আই ওয়েয়ান বেরাতা ছিলেন ইন্দোনেশিয়ার একজন নৃত্যশিল্পী যিনি ঐতিহ্যবাহী বালিনিজ নৃত্যে পারদর্শী ছিলেন, তাকে একটি নতুন, ধর্মনিরপেক্ষ নৃত্য তৈরি করার দায়িত্ব দেওয়া হয়েছিল যা পরে পানেম্ব্রমা নৃত্য হিসাবে পরিচিত হয়। লেগং, কনডং এবং পেন্ডেটের মতো ঐতিহ্যবাহী নৃত্যের সবচেয়ে সুন্দর চালগুলিকে একত্রিত করে তিনি এই নৃত্যের প্রতিষ্ঠা করেছিলেন।{sfn|Tanjung|2012}}

নৃত্য পরিবেশন
-------------

 ফুলের থালা নিয়ে নৃত্যরত পানেম্ব্রমা নর্তকী
বালিনিজ শব্দ *সম্ব্রমা* থেকে পানেমব্রমা শব্দটির উৎপত্তি যার অর্থ স্বাগত। স্বাগত জানানোর উদ্দেশ্যে এই নৃত্য পরিবেশিত হয়।  দীর্ঘ অনুষ্ঠানের সূচনাতে এই নৃত্য সাধারণত প্রথমে পরিবেশিত হয়। বিশেষ করে ধর্মনিরপেক্ষ লেগং নৃত্যের আগে এই নৃত্যের পরিবেশন হয়। 

এই নৃত্যে প্রধানত যুবতী নারীরা অংশগ্রহণ করে। ধূপ এবং ফুল সহ একটি ধাতব (সাধারণত রূপা বা অ্যালুমিনিয়াম) থালা নিয়ে তারা মঞ্চে প্রবেশ করে। এই নৃত্যশিল্পীরা, দুই বা তার বেশি স্তরযুক্ত পোশাক পরিধান করে। এই বিশেষ পোশাক *প্রদা* নামে পরিচিত যা সোনালী কারুকার্য দিয়ে সজ্জিত থাকে। তাদের শরীরের চারপাশে তারা একটি *কামবেন* ( সারং ) পরিধান করে। পাশাপাশি একটি শক্তভাবে মোড়ানো কাপড় থাকে যা তাদের বুক থেকে তাদের কোমর পর্যন্ত ঢেকে রাখে। তাদের মাথায় সোনালি মস্তক পরিধেয় এবং কাঠগোলাপ থাকে।

প্যানেম্‌ব্রমা নাচের শুরুতে অভিনয়শিল্পীরা হাঁটু গেড়ে প্রার্থনা করার ভংগীতে মাটিতে বসে থাকেন। এভাবে তারা অতিথিদের স্বাগত জানান এবং গেমলান বাজনা বাজতে থাকে। নর্তকীদের অংগ সঞ্চালনা হয় ধীর ও বক্রগতির হয়। পরিবেশনার শেষে নৃত্যশিল্পীরা বৃত্তাকার সমূহে একে অপরের নিকটে আসে এবং শ্রোতাদের দিকে সুগন্ধী ফুল নিক্ষেপ করে। অন্যান্য কিছু বালিনী নৃত্যের মত, প্যানেম্‌ব্রমার মাধ্যমে কোন গল্প বা কথানক উপস্থাপনা করা হয়না।

তথ্যসূত্র
---------

1. ↑  Picard 2006, পৃ. 230।
2. ↑  Laskewicz 2003b, পৃ. 31।
3. ↑  Heimarck 2003, পৃ. 179।
4. 1 2 3  Laskewicz 2003a।
5. 1 2  Kusmayati 1992।
6. 1 2 3 4 5  Suardana 2012।
| তথ্য তত্ত্ব |
| --- |
|  |
| * বিশৃঙ্খলা-মাত্রা
* বিভেদক বিশৃঙ্খলা-মাত্রা
* শর্তাধীন বিশৃঙ্খলা-মাত্রা
* যুগ্ম বিশৃঙ্খলা-মাত্রা
* পারস্পরিক তথ্য
* দিকনির্দেশিত তথ্য
* শর্তাধীন পারস্পরিক তথ্য
* আপেক্ষিক বিশৃঙ্খলা-মাত্রা
* বিশৃঙ্খলা-মাত্রা হার
* বিচ্ছিন্ন বিন্দুসমূহের সীমায়িতকারী ঘনত্ব
 |
| * ক্রমাসন্ন সমবিভাজন ধর্ম
* হার-বিকৃতি তত্ত্ব
 |
| * শ্যাননের উৎস সংকেতলিখন উপপাদ্য
* যোগাযোগ-প্রণালীর ধারণক্ষমতা
* কোলাহলপূর্ণ যোগাযোগ প্রণালী সংকেতলিখন উপপাদ্য
* শ্যানন-হার্টলি উপপাদ্য
 |
| * দে
* স
 |

তড়িৎ প্রকৌশল, পরিগণক (কম্পিউটার) বিজ্ঞান ও তথ্য তত্ত্ব ক্ষেত্রে **যোগাযোগ-প্রণালীর ধারণক্ষমতা** বলতে কোনও যোগাযোগ প্রণালীর ভেতর দিয়ে যে হারে নির্ভরযোগ্যভাবে তথ্য প্রেরণ বা স্থানান্তর করা সম্ভব, সে হারের আঁটো ঊর্ধ্ব সীমাকে বোঝায়। 

কোলাহলপূর্ণ যোগাযোগ প্রণালী সংকেতলিখন উপপাদ্য অনুযায়ী কোনও প্রদত্ত যোগাযোগ প্রণালীর ধারণক্ষমতা হল যাদৃচ্ছিক ক্ষুদ্র ত্রুটির সম্ভাবনাসহ সর্বোচ্চ তথ্য হার (যার একক হল প্রতি একক সময়ে তথ্য)

১৯৪৮ সালে ক্লড শ্যানন প্রণীত তথ্য তত্ত্বে যোগাযোগ প্রণালীর ধারণক্ষমতার ধারণাটির সংজ্ঞা ও সেটিকে পরিগণনা করার একটি গাণিতিক প্রতিমান (মডেল) প্রদান করা হয়েছে। তত্ত্বটির প্রধান ফলাফলটি অনুযায়ী উপরে সংজ্ঞায়িত যোগাযোগ প্রণালীর ধারণক্ষমতা হল প্রণালীর প্রবিষ্ট ও বহির্গত উপাত্তের মধ্যকার পারস্পরিক তথ্যের সর্বোচ্চ পরিমাণ, যেখানে প্রবিষ্ট বিতরণের সাপেক্ষে সর্বোচ্চকরণ করা হয়।

যোগাযোগ প্রণালীর ধারণাটি আধুনিক তারভিত্তিক ও তারবিহীন যোগাযোগ ব্যবস্থাগুলির বিকাশে কেন্দ্রীয় ভূমিকা রেখেছে। নতুন নতুন ত্রুটি সংশোধন সংকেতলিখন পদ্ধতির আগমনের ফলে তথ্য স্থানান্তরে যোগাযোগ প্রণালীর ধারণক্ষমতাতে প্রতিশ্রুত সীমার খুব কাছাকাছি সাফল্য অর্জন করা সম্ভব হয়েছে।

তথ্যসূত্র
---------

1. ↑  Saleem Bhatti। "Channel capacity"। *Lecture notes for M.Sc. Data Communication Networks and Distributed Systems D51 -- Basic Communications and Networks*। ২০০৭-০৮-২১ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Jim Lesurf। "Signals look like noise!"। *Information and Measurement, 2nd ed.*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Thomas M. Cover, Joy A. Thomas (২০০৬)। *Elements of Information Theory*। John Wiley & Sons, New York। আইএসবিএন 9781118585771। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ফ্লোরিয়ান ক্রুগার** (জার্মান উচ্চারণ: [flo:ɐ̯ja:n kʁy:gɐ], জার্মান: *Florian Krüger*; জন্ম: ১৩ ফেব্রুয়ারি ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের দ্বিতীয় স্তর ২. বুন্দেসলিগার ক্লাব এরৎসগেবুর্গে আউয়ে এবং জার্মানি অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৩–০৪ মৌসুমে, জার্মান ফুটবল ক্লাব ০৯ স্টাসফুর্টের যুব পর্যায়ের হয়ে খেলার মাধ্যমে ক্রুগার ফুটবল জগতে প্রবেশ করেছেন এবং পরবর্তীকালে মাকডেবুর্ক এবং শালকে ০৪-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব এরৎসগেবুর্গে আউয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৪ সালে, ক্রুগার জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

ফ্লোরিয়ান ক্রুগার ১৯৯৯ সালের ১৩ই ফেব্রুয়ারি তারিখে জার্মানির স্টাসফুর্টে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

ক্রুগার জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৪ সালের ১২ই সেপ্টেম্বর তারিখে তিনি বেলজিয়াম অনূর্ধ্ব-১৬ দলের বিরুদ্ধে ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি অভিষেকের মাত্র দুই দিন পর বেলজিয়াম অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "Kuntz mit vier Neulingen zur EM-Gruppenphase nach Ungarn"। dfb.de। সংগ্রহের তারিখ ১৫ মার্চ ২০২১।

বহিঃসংযোগ
---------

* ডিএফবিতে ফ্লোরিয়ান ক্রুগার (ইংরেজি) (এছাড়াও জার্মান ভাষায় উপলব্ধ) উইকিউপাত্তে এটি সম্পাদনা করুন
* সকারওয়েতে ফ্লোরিয়ান ক্রুগার (ইংরেজি) উইকিউপাত্তে এটি সম্পাদনা করুন
* সকারবেসে ফ্লোরিয়ান ক্রুগার (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফ্লোরিয়ান ক্রুগার (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ফ্লোরিয়ান ক্রুগার (ইংরেজি) উইকিউপাত্তে এটি সম্পাদনা করুন
**ভোলা ময়রা** বাংলার খ্যাতনামা রসিক কবিয়াল। তিনি কবিগানের জগতে অন্যতম শ্রেষ্ঠ ছিলেন।কালি দাস ছিলেন সংস্কৃতির কবি।

প্রারম্ভিক জীবন
---------------

ভোলা ময়রার আসল নাম ভোলানাথ মোদক। তার জন্মসাল উদ্ধার করা যায় নি। তিনি হুগলী জেলার গুপ্তিপাড়ায় জন্মগ্রহণ করেছিলেন বলে প্রচলিত আছে। পিতার নাম কৃপানাথ। কলকাতার বাগবাজার অঞ্চলে তার মিষ্টির দোকান ছিল। বাল্যকালে পাঠশালায় সামান্য লেখাপড়া করলেও সংস্কৃত, ফারসী ও হিন্দিতে জ্ঞান ছিল। পুরাণ ও ধর্মশাস্ত্র সামান্য পড়েছিলেন। কবির দল তৈরীর আগেও তিনি বহু কবিতা রচনা করেছিলেন।

কবিখ্যাতি
---------

ভোলা ময়রা মুখে মুখে দ্রুত কবিতা বানাতে পারতেন। সমাজের ত্রুটির কথা নির্দেশ করে তার কবিতাগুলি ছিল শ্লেষপূর্ণ। উপস্থিতবুদ্ধি, চটুল ও আক্রমণাত্মক বাগ্ভঙ্গি, লঘু-গুরু বিষয়বস্ত্ত এবং সস্তা রস-রুচি দ্বারা তিনি শ্রোতাকে মন্ত্রমুগ্ধ করতে পারার ক্ষমতা ছিল তার। স্বয়ং ঈশ্বরচন্দ্র বিদ্যাসাগর বলেছেন "বাংলাদেশের সমাজকে সজীব রাখিবার জন্য মধ্যে মধ্যে রামগোপাল ঘোষের ন্যায় বক্তা, হুতুম প্যাঁচার ন্যায় লেখক ও ভোলা ময়রার ন্যায় কবিওয়ালার প্রাদুর্ভাব বড়ই আবশ্যক"। ভোলা ময়রা নিজেকে বিখ্যাত কবিয়াল হরু ঠাকুরের শিষ্য বলতেন। হরু ঠাকুর নিজেও ভোলা ময়রার গান বেঁধে দিতেন। তার প্রতিপক্ষ ছিলেন অ্যান্টনি ফিরিঙ্গি, রাম বসু (কবিয়াল), যজ্ঞেশ্বরী দাসী প্রমুখ কবিয়ালগন। রসগোল্লার উদ্ভাবক নবীনচন্দ্র দাস তার জামাতা।

চলচ্চিত্র
---------

ভোলা ময়রার জীবন অবলম্বনে পীযুষ গাঙ্গুলির পরিচালনায় *ভোলা ময়রা* নামে একটি চলচ্চিত্র নির্মিত হয় ১৯৭৭ সালে। এই ছবিটিতে অভিনয় করেন উত্তম কুমার, সুপ্রিয়া দেবী, বিকাশ রায় প্রমুখ। এছাড়াও অ্যান্টনি ফিরিঙ্গি সিনেমায় অভিনেতা অসিতবরণ এবং জাতিস্মর সিনেমায় খরাজ মুখোপাধ্যায় ভোলা ময়রার চরিত্রে অভিনয় করেছেন।

তথ্যসূত্র
---------

1. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৮৫–৩৮৬।
2. ↑  "ভোলা ময়রা"। বাংলাপিডিয়া। সংগ্রহের তারিখ ১৭ জুন ২০১৭।
3. ↑  "BHOLA MOIRA (1977)"। সংগ্রহের তারিখ ১৭ জুন ২০১৭।
4. ↑  "Jaatishwar Movie Review"। *timesofindia.com*। সংগ্রহের তারিখ ১৭ জুন ২০১৭।
**যোগাচার** (সংস্কৃত: योगाचार, আইএএসটি: **Yogācāra**; আক্ষরিক অর্থে "যোগ অনুশীলন(আচার)"; "যিনি যোগ অনুশীলন করেন") একটি বৌদ্ধ দর্শন এবং মনোবিজ্ঞানের একটি প্রভাবশালী ঐতিহ্য যা ধ্যান এবং যোগিক অনুশীলনের অভ্যন্তরীণ লেন্সের মাধ্যমে জ্ঞান, উপলব্ধি এবং চেতনা অধ্যয়নের উপর জোর দেয়। এটিকে বিভিন্নভাবে *বিজ্ঞানবাদ* (চেতনার মতবাদ), *বিজ্ঞপ্তিবাদ* (ধারণা বা উপলব্ধির মতবাদ) বা *বিজ্ঞপ্তিমাত্রতা-বাদ* ('নিছক প্রতিনিধিত্বের মতবাদ) নামেও অভিহিত করা হয়, যা এর প্রধান জ্ঞানতত্ত্বের নামও। এই মূল তত্ত্বের বেশ কিছু ব্যাখ্যা আছে; যদিও প্রায়শই এক ধরনের আদর্শবাদ হিসাবে বিবেচিত হয়, সমালোচক পণ্ডিতরা যুক্তি দেন যে এটি এক ধরনের ঘটনাবিদ্যা বা প্রতিনিধিত্ববাদের কাছাকাছি, যার লক্ষ্য আমাদের উপলব্ধিগুলির পুনর্গঠন করা।

ড্যান লুসথাউসের মতে, এই ঐতিহ্যটি "একটি বিস্তৃত মনস্তাত্ত্বিক চিকিৎসা পদ্ধতি তৈরি করেছে যা জ্ঞানের সমস্যাগুলিকে প্রতিষেধকগুলির সাথে তাদের সংশোধন করার জন্য ম্যাপ করেছে, এবং একটি আন্তরিক জ্ঞানতাত্ত্বিক প্রচেষ্টা যা উপলব্ধি এবং যুক্তিবিদ্যার উপর সবচেয়ে পরিশীলিত কাজগুলির দিকে পরিচালিত করেছিল বৌদ্ধ বা ভারতীয়দের দ্বারা।" চতুর্থ শতাব্দীর গান্ধারী ভ্রাতৃদ্বয়, অসঙ্গ এবং বসুবন্ধু, এই মতবাদের প্রধান প্রতিষ্ঠাতা মৈত্রেয়-র সাথে শাস্ত্রীয় দার্শনিক এবং পদ্ধতিবিদ হিসাবে বিবেচিত হন।

এটি প্রায় চতুর্থ শতাব্দীতে ভারতীয় মহাযান বৌদ্ধধর্মের সাথে যুক্ত ছিল,  তবে এতে সৌত্রান্তিক মতবাদের অ-মহাযান অনুশীলনকারীরাও অন্তর্ভুক্ত ছিল।  যোগাচার এখনও তিব্বতীয় বৌদ্ধধর্ম এবং পূর্ব এশীয় বৌদ্ধধর্মে প্রভাবশালী হয়ে রয়েছে।

যাইহোক, একটি একক অনুমান করা "যোগাচার মতবাদ" এর অভিন্নতা প্রশ্নবিদ্ধ করা হয়েছে।

তথ্যসূত্র
---------

1. ↑  Jones, Lindsay (Ed. in Chief) (2005). *Encyclopedia of Religion*. (2nd Ed.) Volume 14: p.9897. USA: Macmillan Reference. আইএসবিএন ০-০২-৮৬৫৯৮৩-X (v.14)
2. 1 2  Lusthaus, Dan, What is and isn't Yogacara,
3. ↑  Makransky, John (১৯৯৭)। *Buddhahood Embodied: Sources of Controversy in India and Tibet*। SUNY Press। পৃষ্ঠা 211। আইএসবিএন 978-0-7914-3431-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Siderits, Mark, *Buddhism as philosophy*, 2017, p. 146.
5. ↑  Zim, Robert (1995). *Basic ideas of* Yogācāra *Buddhism.* San Francisco State University. Source: (accessed: October 18, 2007).
6. ↑  Ven. Dr. Yuanci, A Study of the Meditation Methods in the DESM and Other Early Chinese Texts, The Buddhist Academy of China.
7. ↑  Bayer 2012, pp. 3, 7  ওয়েব্যাক মেশিনে আর্কাইভকৃত জুলাই ১৪, ২০১৪ তারিখে
**ভোলানাথ রায় কাব্যশাস্ত্রী** (১৮৯১―১৯৩৩) একজন খ্যাতনামা বাঙালি যাত্রা পালাকার ও নাটক রচয়িতা।

অবদান
-----

ভোলানাথ রায় পূর্ব বর্ধমান জেলার রায়ান গ্রামে জন্মগ্রহন করেন। তাঁর পিতার নাম নুটবিহারী রায়। বর্ধমান মিউনিসিপাল হাইস্কুলে দশম শ্রেনী অব্দি লেখাপড়া করার পর যাত্রাপালা রচনা করতে থাকেন। যাত্রাপালায় তাঁর প্রথম নাটক কুবলাশ্ব। গণেশ অপেরার সঙ্গে যুক্ত ছিলেন, সেখানেই তাঁর নাটক সবচেয়ে বেশি অভিনীত হয়। দার্শনিক যুক্তিতর্কের চাতুর্যময় সংলাপ বুননের প্রথম কৃতিত্ব তার। দ্বিজেন্দ্রনাথ ঠাকুর ও রামেন্দ্রসুন্দর ত্রিবেদী অগাধ পাণ্ডিত্যের তাঁকে *কাব্যশাস্ত্রী* অভিধায় ভূষিত করেন। প্রথম বিশ্বযুদ্ধের সময় হাটে-মাঠে খোলা প্রান্তরে যাত্রা প্রদর্শনী যখন করা কঠিন হয়ে পড়ে, তখন তার *পৃথিবী* পালাটি মঞ্চায়িত হয় কলকাতার মনমোহন থিয়েটারে ১৯১৬ সালের ১৬ অক্টোবর। প্রসেনিয়াম মঞ্চে বিশেষ ব্যবস্থায় এটাই প্রথম যাত্রানুষ্ঠান। এ যাত্রা সম্পর্কে অমৃতবাজার পত্রিকা লেখে *The Ganesh opera party held a performance of the grand mythological five-act drama Babu Bholanath Roy called the Prithivi on the Stage of Monomohon Theatre, which was filled up with the highest number of enthusiastic audience*. ইংরেজ শাসকরা তাঁর রচিত *জরাসন্ধ* পালাটি বাজেয়াপ্ত করে।

রচিত গ্রন্থ
-----------

* আদিশূর (১৯২৩)
* জগদ্ধাত্রী (১৯৩০)
* কৈকেয়ী (১৯৩৬)
* জাহ্নবী (১৯৩৯)
* দাক্ষিণাত্য (১৯২৪)
* বামনাবতার (১৯৩৩)
* নরকাসুর (১৯২৪)
* পঞ্চনদ
* ধনুর্যজ্ঞ
* জরাসন্ধ
* পৃথিবী
* কালচক্র
* বিন্ধ্যাবলী
* বজ্রদৃষ্টি
* প্রানেপ্রানে
* অজাতশত্রু

তথ্যসূত্র
---------

1. ↑  ঘোষ, সৌরীন্দ্রকুমার (১৯৮৩)। *সাহিত্যসেবক মঞ্জুষা: গ্রন্থকার চরিতাভিধান*। ২য় খণ্ড। সাহিত্যলোক।
2. ↑  বসু, অঞ্জলি; সেনগুপ্ত, সুবোধচন্দ্র, সম্পাদকগণ, প্রথম খন্ড (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৮৫। আইএসবিএন 978-8179551356। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
3. 1 2  "ভোলানাথ রায় কাব্যশাস্ত্রী - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৬-১০।
4. ↑  মিলন কানাতি দে (৩ ফেব্রুয়ারি ২০১৭)। "বাংলার যাত্রা : বাঁকে বাঁকে এবং একুশ শতকে"। *যুগান্তর*। সংগ্রহের তারিখ ২০২১-০৬-১০।
5. ↑  *Sāhityika barshapañji*। Puśtaka Bipaṇi। ১৯৮২।
**লিও গ্রেগোরোভিচ সিরোটা** (মে ৪, ১৮৮৫ - ২৫ ফেব্রুয়ারি, ১৯৬৫) একজন ইহুদি পিয়ানোবাদক ছিলেন যিনি কামিয়ানেতস-পোডিলস্কি, পোডলস্কায়া গুবার্নিয়া, রাশিয়ান সাম্রাজ্য, এখন ইউক্রেন -এ জন্মগ্রহণ করেছিলেন।

জীবনী
-----

লিও সিরোটা পাঁচ বছর বয়সে পিয়ানো শেখা শুরু করেন।নয় বছর বয়সে তিনি ইতিমধ্যেই কনসার্ট দিচ্ছিলেন এবং পাদেরেউস্কির নজরে এসেছিলেন, যিনি ছেলেটিকে তার সাথে অধ্যয়নের জন্য আমন্ত্রণ জানিয়েছিলেন।সিরোতার বাবা-মা অবশ্য অনুভব করেছিলেন যে তিনি খুব ছোট, এবং তাই তিনি কিয়েভ এবং পরে সেন্ট পিটার্সবার্গের সংরক্ষণাগারগুলিতে যোগদান করেছিলেন।যাইহোক, ১৯০৪ সালে তিনি ফেরুসিও বুসোনির সাথে পড়াশোনা করতে ভিয়েনায় যান।

তিনি কন্ডাক্টর জাচা হোরেনস্টাইনের সাথে রিহার্সাল পিয়ানোবাদক হিসাবে কাজ করেছিলেন, যার বোন অগাস্টিন হোরেনস্টাইনকে তিনি বিয়ে করেছিলেন।সিরোটার ভিয়েনার অভিষেক কনসার্টটি অবশ্যই একটি স্মরণীয় উপলক্ষ ছিল: এতে দুটি পিয়ানোর জন্য মোজার্ট সোনাটা ছিল যার সাথে বুসোনি অন্য পিয়ানো বাজায়, তার পরে বুসোনি পিয়ানো কনসার্টো, বুসোনি পরিচালনা করেন এবং লিজট ডন জুয়ান ফ্যান্টাসির দুটি পিয়ানো সংস্করণ দিয়ে শেষ হয় .

সিরোতা এবং তার পরিবার ১৯২৯ সালে জাপানে বসতি স্থাপন করেন, সেখানে ১৬ বছর অবস্থান করেন, শিক্ষা দেন এবং আবৃত্তি করেন। তিনি মিনোরু মাতসুয়া (১৯১০-১৯৯৫) এবং তাকাহিরো সোনোদা ( ১৯২৮-২০০৪) এর পিয়ানো শিক্ষক ছিলেন। জাপানে থাকাকালীন, তিনি বেচস্টেইন এবং স্টেইনওয়ে যন্ত্রের জন্য জাপানে প্রচলিত ফ্যাশনের বিরুদ্ধে ইয়ামাহা পিয়ানোকে চ্যাম্পিয়ন করেছিলেন।

দ্বিতীয় বিশ্বযুদ্ধের সময়, তিনি এবং তার স্ত্রী কারুইজাওয়া, নাগানোতে বন্দী ছিলেন, যখন তার মেয়ে মার্কিন যুক্তরাষ্ট্রে নিরাপদ ছিল।দ্বিতীয় বিশ্বযুদ্ধের পর তিনি আমেরিকা চলে যান এবং সেন্ট লুইসে শিক্ষকতা করেন। একটি স্থানীয় রেডিও স্টেশন তাকে প্রায়শই সম্প্রচার করতে বলে, এবং তার বেঁচে থাকা বেশিরভাগ রেকর্ড করা আউটপুট কাগজ-ভিত্তিক টেপ থেকে আসে যা স্টুডিও তাকে প্রতিটি সম্প্রচারের পরে দেয়। সম্প্রচারিত চোপিনের সম্পূর্ণ কাজ সহ তাঁর সংগ্রহশালা বিশাল ছিল।তার বাজানো একটি উজ্জ্বল স্বর এবং অস্বস্তিকর, প্রায় অবিশ্বাস্য ব্যাখ্যা দ্বারা চিহ্নিত করা হয়, যা একটি আশ্চর্যজনক কৌশল দ্বারা *আবদ্ধ* - তার ডান হাতে তৃতীয় অংশে রোসেনথাল এর বিন্যাসটি আর্থার রুবিনস্টাইনকে বিস্মিত করেছিল বলে বলা হয়। কারণ তার নথিভুক্ত উত্তরাধিকার বিশেষীকৃত রিমাস্টারিং প্রয়োজন, এটি সম্প্রতি যে পিয়ানোবাদক হিসাবে তার মর্যাদা প্রশংসা করা হয়েছে।

সিরোটা ১৯৬৫ সালে মারা যান।

তার মেয়ের নাম ছিল বিট সিরোটা গর্ডন ।

তথ্যসূত্র
---------

* Evans, Allan (১৯৯৮)। "Leo Sirota, piano"। Arbiterrecords.com। ৯ অক্টোবর ১৯৯৯ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* "Leo Sirota: a Chopin recital"। arbiterrecords.org। ৬ জুন ২০০৩। সংগ্রহের তারিখ ১ অক্টোবর ২০১৭: a memoir of her father by his daughter, Beate. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
*ব্রোকহজ ও এফ্রন বিশ্বকোষীয় অভিধান* থেকে চীনা প্রিমরোজের (*Primula sinensis*) পানিপত্ররন্ধ্রের প্রস্থচ্ছেদ
**পানিপত্ররন্ধ্র** বা **হাইডাথোড** (ইংরেজি: Hydathode) সাধারণত সপুষ্পক উদ্ভিদের বহিঃত্বকে প্রাপ্ত এক ধরনের ছিদ্র, যা পাতার বহিঃত্বক বা এর কিনারা থেকে তরল পানি নিঃসরণ করে। পাতার একদম প্রান্তভাগ বা প্রান্তের সম্পূর্ণ অংশের পানিপত্ররন্ধ্র দিয়ে পানি নির্গত হতে পারে। পানিপত্ররন্ধ্র পানিতে নিমজ্জিত *Ranunculus fluitans* প্রভৃতি উদ্ভিদে যেমন দেখা যায়, তেমনি স্কটিশ ব্লুবেল (*Campanula rotundifolia*) প্রভৃতি স্থলজ বিরুৎজাতীয় উদ্ভিদেও দেখা যায়। এই ছিদ্রপথটি পরিবহন কলাগুচ্ছ দিয়ে উদ্ভিদের মূল সংবহনতন্ত্রের সাথে যুক্ত। পানিপত্ররন্ধ্র টোপাপানা, কচুরিপানা, গোলাপ, ব্যালসাম ও আরো অনেক প্রজাতির উদ্ভিদে পাওয়া যায়।

শারীরবৃত্তীয় কাঠামো
--------------------

পানিপত্ররন্ধ্র অসংখ্য পানিপূর্ণ আন্তঃকোষীয় ফাঁকবিশিষ্ট একগুচ্ছ জীবিত কোষ দ্বারা তৈরি হয়। কোষগুলোতে ক্লোরোপ্লাস্ট থাকে না বললেই চলে। এটি পরিবহন কলার এক ধরনের বিশেষায়িত প্রান্ত। পরিবহন কলার এই বিশেষ কোষগুলো (যাদের *এপিথেম কোষ* বলা হয়) বহিঃত্বকের নিচে এক বা একাধিক প্রকোষ্ঠ বা সাব-স্টোমাটাল বায়ুকুঠুরি বা শ্বাসকুঠুরিতে উন্মুক্ত। এই বায়ুকুঠুরি বা শ্বাসকুঠুরিগুলো আবার **মুক্ত পানিরন্ধ্র** বা **মুক্ত ছিদ্রপথ**-এ বাইরের পরিবেশে উন্মুক্ত। রন্ধ্রপথটি গাঠনিকভাবে সাধারণ পত্ররন্ধ্রের মতোই, কিন্তু আকারে কিছুটা বড় এবং নড়ন অক্ষম।

কার্যপদ্ধতি
-----------

মূলীয় চাপের কারণে সৃষ্ট জাইলেম চাপের ফলে তরল পানি গাটেশন প্রক্রিয়ায় পানিপত্ররন্ধ্র দিয়ে বের হয়ে যায়। কিছু কিছু লোনা পানির উদ্ভিদে গ্রন্থিযুক্ত ট্রাইকোম থাকে, যা সক্রিয়ভাবে লবণ নিঃসরণের মাধ্যমে কোষীয় সাইটোপ্লাজমে অজৈব সাইটোটক্সিক আয়নের ঘনমাত্রা হ্রাস করে। এর ফলে পাতার উপরিতলে সাদা লবণের স্তর জমা হতে দেখা যায়।

প্রকারভেদ
---------

পানিপত্ররন্ধ্র দুই প্রকারের হয়ে থাকে: নিষ্ক্রিয় ও সক্রিয় পানিপত্ররন্ধ্র। পাতার শিরা পাতলা প্রাচীরযুক্ত প্যারেনকাইমা নির্মিত এপিথেম অঞ্চলে শেষ হলে সাধারণত নিষ্ক্রিয় পানিপত্ররন্ধ্র গঠিত হয়। এ ধরনের পানিপত্ররন্ধ্র দিয়ে নিষ্ক্রিয়ভাবে পানি বের হয়। আবার পাতার বহিঃত্বকীয় কোষ সক্রিয়ভাবে পানি বর্জন করলে সক্রিয় পানিপত্ররন্ধ্র গঠিত হয়।

আরও দেখুন
---------

* প্রস্বেদন
* সংবাহী উদ্ভিদ

তথ্যসূত্র
---------

1. ↑  মর্টলক, সি (১৯৫২)। "The structure and development of the hydathodes of *Ranunculus fluitans* Lam."। *নিউ ফাইটোলজিস্ট*। **51** (2): ১২৯–১৩৮। ডিওআই:10.1111/j.1469-8137.1952.tb06121.x।
2. ↑  স্টিভেনস, সি জে; উইলসন, জে; ম্যাকঅ্যালিস্টার, এইচ এ (২০১২)। "Biological Flora of the British Isles: *Campanula rotundifolia*"। *জার্নাল অব ইকোলজি*। **100** (3): ৮২১–৮৩৯। ডিওআই:10.1111/j.1365-2745.2012.01963.x।
3. ↑  কাটার, ই জি (১৯৭৮)। *Plant Anatomy. Part 1. Cells and Tissues*। লন্ডন, যুক্তরাজ্য: অ্যাডওয়ার্ড আর্নল্ড। পৃষ্ঠা ২২৬–২২৭। আইএসবিএন 978-0713126389।
4. ↑  টাইজ, লিংকন; জিগার, এদুয়ার্দো (২০১০)। *Plant Physiology* (৫ম (আন্তর্জাতিক) সংস্করণ)। সাইনর অ্যাসোসিয়েটস ইনকর্পোরেশন। পৃষ্ঠা ৯০। আইএসবিএন 9780878935659।

বহিঃসংযোগ
---------

* পানি পত্ররন্ধ্রের শারীরবৃত্ত
রানিঘাট থেকে পেশোয়ার উপত্যকা দেখা যায়।
**পেশোয়ার উপত্যকা** ( পশতু: د لوی پېښور وادي  ; উর্দু: وادئ پشاور‎‎ ), বা **পেশোয়ার অববাহিকা**, যা ঐতিহাসিকভাবে **গান্ধার উপত্যকা** নামে পরিচিত, একটি বিস্তৃত এলাকা যা পাকিস্তানের খাইবার পাখতুনখোয়া প্রদেশের কেন্দ্রীয় অংশে অবস্থিত। উপত্যকাটি ৭,১৭৬ কিমি২ (২,৭৭১ মা২) এলাকায় বিস্তৃত, এবং কাবুল নদী একে অতিক্রম করেছে। এটির গড় উচ্চতা ৩৪৫ মিটার (১,১৩২ ফু) ।  উপত্যকাটির নাম পেশোয়ার শহর থেকে নেওয়া হয়েছে, যা ওয়ারসাক বাঁধের কাছে উপত্যকার পশ্চিম অংশে অবস্থিত। উপত্যকাটির পশ্চিমে খাইবার গিরিপথ রয়েছে। উপত্যকাটির সবচেয়ে জনবহুল পাঁচটি শহর হল পেশোয়ার, মর্দা‌ন, সোয়াবি, চরসাদ্দা এবং নওশেরা ।

উপত্যকায় অবস্থিত জেলাগুলি
--------------------------

খাইবার পাখতুনখোয়ার এই জেলাগুলি সম্পূর্ণরূপে পেশোয়ার উপত্যকায় অবস্থিত:

* চরসাদ্দা জেলা (জনসংখ্যা: ১৬,১৬,১৯৮)
* মর্দা‌ন জেলা (জনসংখ্যা: ২৩,৭৩,০৬১)
* পেশোয়ার জেলা (জনসংখ্যা: ৪২,৬৯,০৭৯)

এছাড়াও, নওশেরা জেলার অধিকাংশ, সোয়াবি জেলার অধিকাংশ এবং খাইবারের ছোট অংশ ( জামরুদ সহ), মহমান্দ, মালাকান্দ এবং পেশোয়ার ফ্রন্টিয়ার অঞ্চলও পেশোয়ার উপত্যকায় অবস্থিত।

তথ্যসূত্র
---------

1. ↑  Samad, Rafi U. (২০১১)। *The Grandeur of Gandhara: The Ancient Buddhist Civilization of the Swat, Peshawar, Kabul and Indus Valleys*। Algora Publishing। আইএসবিএন 9780875868585। সংগ্রহের তারিখ ২৪ মার্চ ২০১৭।
2. ↑  "DISTRICT AND TEHSIL LEVEL POPULATION SUMMARY WITH REGION BREAKUP: KHYBER PAKHTUNKHWA" (পিডিএফ)। Pakistan Bureau of Statistics। ২০১৮-০১-০৩। ২০১৮-০৪-২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৪-২৩।
**‌লিওনর**, (জন্ম: ৩১ অ‌ক্টোবর, ২০০৫) রাজা ষষ্ঠ ফে‌লি‌পে এবং রা‌ণি লেতি‌জিয়ার কন‌্যা সন্তান হি‌সে‌বে স্পেনীয় সিংহাস‌নের সম্ভাব‌্য উত্তরা‌ধিকারী। তার লিওনর অব আস্তু‌রিয়া উপা‌ধি ছাড়াও তি‌নি প্রিন্সেস অব জি‌রোনা, প্রিন্সেস অব ভি‌য়েনা, ডা‌চেচ অব মন্টব্লঙ্ক কাউন্টেস অব কারভেনা এবং লর্ড অব বালা‌গের ঐ‌তিহা‌সিক উপা‌ধির অ‌ধিকারী। তি‌নি স্পে‌নের সিংহাসন লাখ কর‌লে স্পে‌নের দ্বিতীয় ইসা‌বেলার (রাজত্বকাল: ১৮৩৩ থে‌কে ১৮৬৮ সাল পর্যন্ত) পর প্রথম শাসক শাসক রা‌ণি হ‌বেন।

জন্ম
----

রাজকন‌্যা লিওনর মা‌দ্রিদের রু‌বের ইন্টারন‌্যাশনাল হস‌পিটাল এর সিজা‌রিয়ান সেকসনে তার মাতার ক্রম বর্ধিত প্রসব‌বেদনার পর ৩১ অ‌ক্টোবর ২০০৫ সা‌লের ১ট‌ি ৪৬ মি‌নি‌টে তার দাদা প্রথম হুয়ান কারলস এর রাজত্বকা‌লে তৎকালীন রাজকুমা‌র এবং রাজক‌মারি ষষ্ঠ ফে‌লি‌পে এবং লে‌তি‌জিয়ার সন্তান হি‌সে‌বে জন্মগ্রহণ ক‌রেন। বর্তমান স্পেনীয় সিংহাস‌নের অ‌ধিকারীগ‌ণের কন‌্যা সন্তান হওয়ায় তি‌নি একজন ইনফ্রান্টা (নাবালিকা ‌সিংহাস‌নের অ‌ধিকারী) এবং স্পেনীয় সিংহাস‌নের অ‌ধিকারী হওয়ার ক্ষে‌ত্রে দ্বিতীয়। তার জ‌ন্মের ঘোষণা স্পেনীয় রাজকীয় প‌রিবার কর্তৃক সাংবা‌দিক‌দের এসএমএস এর মাধ‌্যমে ঘোষণা দেওয়া হয়।

লিওনর এর নাভির কর্ড কাটার পর তা অ্যারিজোনায় অব‌স্থিত কর্ড ব্লাড রেজ‌স্ট্রিতে সংর‌ক্ষে‌ণের জন‌্য প্রেরণ করা হয়। তি‌নি ৭ ন‌ভেম্বর, ২০০৫ তা‌রি‌খে রু‌বের হাসপাতাল ত‌্যাগ ক‌রেন। যারযু‌য়েলা প্রাসা‌দে তা‌কে আর্কবিশব অব মা‌দ্রিদ কর্তৃক বা‌প্তিাইজ করা হয় ব‌লে অ‌্যা‌ন্টো‌নিও রোউকো ভারেলা ১৪জোনুয়া‌রি, ২০০৬ তা‌রি‌খে উ‌ল্লেখ ক‌রেন। লিওনর তার পিতার ম‌তোই রোমা‌নেস‌কে বাপ্তাইজ সংক্রান্ত ফন্টে নামকরণ করা হয়, যা ১৭শো শতা‌ব্দি থে‌কে স্পেনীয় রাজকুমা‌রি‌কে খ্রিষ্টান ধ‌র্মে দি‌ক্ষিত করার প্রক্রিয়ায় ব‌্যবহৃত হ‌চ্ছে এর্ব এ‌টি প্রথম সেন্ট ড‌মি‌নিক কর্তৃক জর্দান নদীর পা‌নির সা‌থে ব‌্যবহৃত হয়।

রাজকুমা‌রি লিওনর এর দাদা-দা‌দি হ‌লেন রাজা প্রথম হুয়ান কারলস এবং Queen Sofía of Spain। তি‌নি লিওনর দে টো‌ডোস লস সান্তস নাম‌টি অর্জন ক‌রেন।

‌শিক্ষা এবং স‌ক্রিয়তা
----------------------

স্পেনীয় রোয়াল গার্ড এর ‌শিশু‌দের ডে-কেয়ার -এ রাজকুম‌া‌রি লিওনর এর শিক্ষার সূচনা ঘ‌টে। তি‌নি সে‌প্টেম্বর, ২০০৮ তা‌রি‌খে মা‌দ্রিদের বা‌হি‌রে আরাভাকাতে অব‌স্থিত সানতা মা‌রিয়া দে লস রোজা‌লেস বিদ‌্যাল‌য়ে তার প্রাথ‌মিক শিক্ষা জীবনের সূচনা ক‌রেন। তার‌ পিতা সেই বিদ‌্যাল‌য়ের শিক্ষার্থী ছি‌লেন এবং তার বোন সো‌ফিয়া তার সা‌থে সেখা‌নে অধ‌্যায়ন কর‌ছেন। তি‌নি স্পেনীয়, ইং‌রেজি এবং ম্যান্ডারিন তিন‌টি ভাষা‌তেই দক্ষ।

রাজকুমা‌রি লিওনর ২০১৪ সা‌লের মে মা‌সে পথম মুর‌শিয়া‌তে অব‌স্থিত সেন্ট হা‌ভিয়ার বিমান বা‌হিনী ঘা‌টি‌ আনুষ্ঠা‌নিকভা‌বে প‌রিদর্শন ক‌রেন

১৮ জুন, ২০১৪ তারি‌খে রাজা প্রথম হুয়ান কারলস পদত্যাগের নথি‌তে সাক্ষর ক‌রেন। সে‌দিন মধ‌্যরা‌তের কাছাকা‌ছি সম‌য়ে রাজকুমারী লিওনর এর পিতা সিংহাসন আরোহণ করার মাধ্যেমে রাজা ষষ্ঠ ফে‌লি‌পে উপা‌ধি লাভ ক‌রেন, ফ‌লে রাজকুমা‌রি লিওনর তার সম্ভাব‌্য উত্তরাধিকারী‌ এবং আস্তুরিয়াসের নতুন রাজকুমারীতে প‌রিণত হন।

তথ্যসূত্র
---------

1. ↑  এটি একটি স্পেনীয় নাম; প্রথম পারিবারিক নাম হল *de Borbón* এবং দ্বিতীয় নাম *Ortiz*.
অন্য ব্যবহারের জন্য কাঠবিড়ালী (দ্ব্যর্থতা নিরসন) দেখুন।

**বহুরঙা উড়ন্ত কাঠবিড়ালি** (ইংরেজি: **particolored flying squirrel**) (বৈজ্ঞানিক নাম:***Hylopetes alboniger***) হচ্ছে *হিলোপিটিস* গণের একটি ছোট উড়ন্ত কাঠবিড়ালী।

বর্ণনা
------

বহুরঙা উড়ন্ত কাঠবিড়ালির কান তুলনামূলকভাবে বড়, কানের গোড়া বাঁকানো নয়। এদের চ্যাপ্টা লেজ স্পষ্ট ডিস্টিকিউয়াস, লেজের নিচের পৃষ্ঠে খাটো চুল থাকে। পায়ের তলে সহায়ক কোনো প্যাড থাকে না। এদের কর্তন দাঁত ফ্যাকাসে হলুদ। পিলেজ মাঝারি ধরনের পুরু; দেহতল কালচে ধুসরাভ-বাদামি কিংবা লালচে-বাদামি ও পিঠ সাদা। পা ও লেজ কালচে বাদামি। অপ্রাপ্তবয়স্ক কাঠবিড়ালির পিঠ কালো ও দেহতল সাদা। এদের মাথাসহ দেহের দৈর্ঘ্য ২৫-৩০ সেমি এবং লেজ ২৫-৩০ সেমি।

বিস্তৃতি
--------

বহুরঙা উড়ন্ত কাঠবিড়ালি বাংলাদেশ ছাড়াও ভুটান, কম্বোডিয়া, চীন, ভারত, লাওস, মায়ানমার, নেপাল, থাইল্যান্ড ও ভিয়েতনামে পাওয়া যায়।

তথ্যসূত্র
---------

1. ↑  Duckworth, J. W. Tizard, R. J. & Molur, S. (2008). *Hylopetes alboniger*. *2008 IUCN Red List of Threatened Species*. IUCN 2008. Retrieved on 6 January 2009.
2. 1 2 3  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: স্তন্যপায়ী*, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩৪-৩৫।
**সুখরঞ্জন সমাদ্দার** (১৫ জানুয়ারি ১৯৩৮ - ১৪ এপ্রিল ১৯৭১) ছিলেন রাজশাহী বিশ্ববিদ্যালয়ের সংস্কৃত বিভাগের অধ্যাপক ও বাংলাদেশের শহীদ বুদ্ধিজীবী। ১৯৭১ সালে বাংলাদেশের স্বাধীনতা যুদ্ধ চলাকালীন ১৪ এপ্রিল পাকিস্তানি সেনাবাহিনী তাকে বাড়ি থেকে তুলে নিয়ে গিয়ে নির্মমভাবে হত্যা করে।

জন্ম ও শিক্ষাজীবন
-----------------

সুখরঞ্জন সমাদ্দার ১৯৩৮ সালের ১৫ জানুয়ারি বরিশাল জেলার বানারীপাড়া উপজেলার *ইলুহার* গ্রামে জন্মগ্রহণ করেন। তার পিতার নাম কার্তিক চন্দ্র সমাদ্দার, মা প্রফুল্লবালা সমাদ্দার। তিনি ১৯৫২ সালে স্থানীয় বাইশহারী স্কুল থেকে ম্যাট্রিক এবং ১৯৫৪ সালে বরিশাল বি এম কলেজ থেকে আই এ পাস করেন। এরপর কলকাতা বিশ্ববিদ্যালয় থেকে ১৯৫৭ সালে সংস্কৃতে বি.এ (সম্মান) ডিগ্রি লাভ করেন। পরবর্তীতে তিনি ঢাকা বিশ্ববিদ্যালয় থেকে সংস্কৃতে এম.এ পাস করেন।

কর্মজীবন
--------

১৯৫৮ সালে সুখরঞ্জন সমাদ্দার গোপালগঞ্জ কলেজে অধ্যাপনা শুরু করার এক বছর পর ১৯৫৯ সালে রাজশাহী বিশ্ববিদ্যালয়ের সংস্কৃত বিভাগে প্রভাষক নিযুক্ত হন। তিনি ছিলেন মুক্তবুদ্ধি ও অসাম্প্রদায়িক চিন্তাধারার অধিকারী। নজরুল গীতি ও রবীন্দ্র সঙ্গীত শিল্পী হিসেবে তার খ্যাতি ছিল।

অবদান
-----

১৯৭১ সালের মুক্তিযুদ্ধে রাজশাহী বিশ্ববিদ্যালয়ের যে চারজন শিক্ষক ও বুদ্ধিজীবীকে নৃশংসভাবে হত্যা করা হয়, সুখরঞ্জন সমাদ্দার তাদের একজন। ১৯৭১ সালের ১৩ এপ্রিল পাকিস্তানি সেনারা রাজশাহী শহরে প্রবেশ করে। সেদিন সন্ধ্যায় যুদ্ধে আহত একজন বাঙালি মুক্তিযোদ্ধা ইপিআর সেনা বিশ্ববিদ্যালয় ক্যাম্পাসে সুখরঞ্জন সমাদ্দারের বাসায় এসে আশ্রয় গ্রহণ করেন। ওই ইপিআর সেনাকে আশ্রয় দিলে বিপদ হতে পারে জেনেও তাকে আশ্রয় দেন ও তার রক্তাক্ত ক্ষতস্থান বেঁধে দিয়ে সারা রাত তার সেবা করেন। পরদিন ১৪ এপ্রিল সকালে পাকিস্তানি সেনারা সুখরঞ্জন সমাদ্দারকে ধরে নিয়ে যায়। ঘাতকেরা তাকে সেদিনই নির্মমভাবে হত্যা করে ফেলে রেখে দেয়। তার বাসার গোয়ালা গুলিবিদ্ধ সুখরঞ্জনকে মাটিচাপা দেয়, যা তিনি বিজয়ের পর পরিবারকে জানান।। বিশ্ববিদ্যালয় কর্তৃপক্ষ তার দেহাবশেষ তুলে এনে বিশ্ববিদ্যালয়ের গ্রন্থাগারের সামনে পুনঃসমাহিত করে।

পারিবারিক জীবন
--------------

তার স্ত্রীর নাম চম্পা রাণী সমাদ্দার। এ দম্পতি এক পুত্র ও দুই কণ্যার জনক। পুত্র সলিলরঞ্জন সমাদ্দার চিকিৎসক, কণ্যা মল্লিকা সমাদ্দার ও সুস্মিতা সমাদ্দার দুজনই শিক্ষকতা পেশায় নিয়োজিত।

সম্মননা
-------

রাজশাহী বিশ্ববিদ্যালয় কর্তৃপক্ষ তার নামানুসারে বিশ্ববিদ্যালয় ছাত্র শিক্ষক সাংস্কৃতিক কেন্দ্র (টিএসসিসি) এর নামকরণ করেছে 'শহীদ সুখরঞ্জন সমাদ্দার ছাত্র-শিক্ষক সাংস্কৃতিক কেন্দ্র'।

আরও দেখুন
---------

* ১৯৭১ বাংলাদেশী বুদ্ধিজীবী হত্যাকাণ্ড
* রাজশাহী বিশ্ববিদ্যালয়
* হবিবুর রহমান
* মীর আব্দুল কাইয়ুম
* শহীদ সুখরঞ্জন সমাদ্দার ছাত্র-শিক্ষক সাংস্কৃতিক কেন্দ্র
* মোহাম্মদ শামসুজ্জোহা

তথ্যসূত্র
---------

1. ↑
2. ↑  "সুখরঞ্জন সমাদ্দার"।
3. ↑  "উদ্বোধনের এক বছর পর চালু টিএসসিসি"।
**লিও ক্লাব** হল লায়ন্স ইন্টারন্যাশনাল এর যুব সংগঠন। লিও শব্দের অর্থ হল নেতৃত্ব, দক্ষতা,সুযোগ। লিও ক্লাব তরুনদের কে সামাজিক কর্মকান্ডের মাধ্যমে নেতৃত্ব বিকাশে সহযোগিতা করে। লিও ক্লাব লায়ন্স ক্লাবের ফান্ডের উপর নির্ভরশীল। লিও ক্লাবের মেম্বাররা লিও নামে পরিচিত হয়।তারা সমাজে স্বাস্থ্য সেবা প্রদান, দারিদ্র বিমোচন, আত্নউন্নয়ন ইত্যাদি বিষয় নিয়ে কাজ করে থাকে। লিওরা ফান্ড সংগ্রহ প্রজেক্টের মাধ্যমে ফান্ড সংগ্রহ করতে পারে।

ইতিহাস
------

লিও ক্লাব ১৯৫৭ সালে জিম গবার এর মাধ্যমে প্রতিষ্ঠিত হয়। তিনি জেলেন সাইড লায়ন্স ক্লাবের সক্রিয় ছিলেন। ১৯৬৪ সালে লায়ন্স ক্লাব, লিও ক্লাবের পোগ্রামগুলোর জন্য দাতা সদস্য হয়।.

আলফ লিও ক্লাব এবং ওমেগা লিও ক্লাব:
----------------------------------

দুই ধরনের লিও ক্লাব রয়েছে। আলফা লিও ক্লাব গঠিত হয় ১২-১৮ বছরের তরুনদের নিয়ে। ওমেগা লিও, ক্লাব গঠিত হয় ১৮-৩০ বছরের যুবকদের নিয়ে। লিওো ক্লাবের সদস্যদের সব্বোর্চ বয়স ৩০ বছর পর্যন্ত হতে পারে। আলফা লিও ক্লাব এবং ওমেগা লিও ক্লাবের মধ্যে বড় কোন পার্থক্য নেই।

তথ্যসূত্র
---------

1. ↑  The Story of Leos। "About Leos"। *www.lionsclubs.org* (ইংরেজি ভাষায়)। সংগ্রহের তারিখ ২০১৯-০১-২৫।
**ক্রিকেট কোচিং স্কুল** বাংলাদেশি ঘরোয়া ক্রিকেট লিগের একটি দল। দলটি ঢাকা প্রিমিয়ার লিগে ২০১৩-১৪ ও ২০১৫-১৬ মৌসুমে লিস্ট এ ম্যাচে অংশ নিয়েছিল।

ইতিহাস
------

দলটির লিস্ট এ আঙিনায় অভিষেক ঘটে ২০১৩-১৪ মৌসুমের ঢাকা প্রিমিয়ার ডিভিশন ক্রিকেট লিগের আসরে। টানা পাঁচ ম্যাচ হারার পর ষষ্ঠ ম্যাচ জেতে তারা। সপ্তম ম্যাচে তারা মাঠে আসতে দেরি করায় তাদেরকে লিগ থেকে অবনমিত করে দেওয়া হয়। এরপর ঢাকা প্রথম বিভাগ লিগের ২০১৪-১৫ মৌসুমের আসরে ১৬ ম্যাচের ১৪ ম্যাচে জিতে চ্যাম্পিয়ন হয়ে তারা আবার ঢাকা প্রিমিয়ার লিগে ফেরে। অতঃপর, ২০১৫-১৬ মৌসুমের ঢাকা প্রিমিয়ার লিগের ১১ ম্যাচের মাঝে মাত্র ২ টি ম্যাচ জিতে আবার অবনমিত হয়ে যায় দলটি।

লিস্ট এ রেকর্ড
--------------

* ২০১৩-১৪: ৭ ম্যাচে ১ জয়, রেলিগেটেড।
* ২০১৫-১৬: ১১ ম্যাচে ২ জয়, একাদশ, রেলিগেটেড।

তথ্যসূত্র
---------

1. ↑  "Brothers Union v Cricket Coaching School 2013-14"। *CricketArchive*। সংগ্রহের তারিখ ২৮ মার্চ ২০১৫।
2. ↑  "Dhaka First Division Cricket League - 2014"। *Bangladesh Cricket Board*। ১৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৫।
3. ↑  Isam, Mohammad। "Mazid, Al-Amin seal top-spot finish for Victoria"। *Cricinfo*। সংগ্রহের তারিখ ১০ জুন ২০১৬।
রিয়ার এডমিরাল **মুহাম্মাদ মোহাইমিনুল ইসলাম** (১১ সেপ্টেম্বর ১৯৪১ - ১৪ জুলাই ২০২০) ছিলেন বাংলাদেশ নৌবাহিনীর প্রধান। তিনি ৫ জুন ১৯৯১ থেকে ৩ জুন ১৯৯৫ সাল পর্যন্ত নৌবাহিনী প্রধান হিসেবে দায়িত্ব পালন করেন।

জীবনী
-----

মোহাইমিনুল ১৯৪১ সালের ১১ সেপ্টেম্বর জন্মগ্রহণ করেন। তিনি ১৯৫৯ সালে তৎকালীন পাকিস্তান নেভাল একাডেমিতে অফিসার ক্যাডেট হিসেবে যোগ দেন এবং ১৯৬৩ সালের ১ ডিসেম্বর কমিশন লাভ করেন। ১৯৭১ সালে বাংলাদেশে স্বাধীন হওয়ার পর তিনি বাংলাদেশ নৌবাহিনীতে যোগ দেন এবং পেশাগত জীবনে বিএন ফ্লিট, চট্টগ্রাম নৌ অঞ্চল, কমান্ডার সুপারিন্টেনডেন্ট ডকইয়ার্ড এবং নৌ প্রশাসনিক কর্তৃপক্ষে বিভিন্ন দায়িত্ব পালন করেন। এছাড়া তিনি যুক্তরাষ্ট্রের নেভাল কমান্ড কলেজ থেকে স্নাতক সম্পন্ন করেন। তিনি নৌবাহিনী সদর দপ্তরের কয়েকটি পরিদপ্তরের পরিচালক ও পরে সহকারী নৌ-প্রধান ছিলেন। তিনি ৫ জুন ১৯৯১ থেকে ৩ জুন ১৯৯৫ সাল পর্যন্ত বাংলাদেশ নৌবাহিনীর প্রধান হিসেবে দায়িত্ব পালন করেন।

মোহাইমিনুল ২০২০ সালের ১৪ জুলাই মঙ্গলবার রাতে ঢাকার সম্মিলিত সামরিক হাসপাতালে (সিএমএইচ) চিকিৎসাধীন অবস্থায় মৃত্যুবরণ করেন। এরপূর্বে ১ জুলাই থেকে তিনি করোনাভাইরাসে (কভিড-১৯) আক্রান্ত হয়ে চিকিৎসা নিচ্ছিলেন। এছাড়াও তিনি কিডনিজনিত সমস্যায় ভুগছিলেন।।

সম্মাননা
--------

মোহাইমিনুল থাইল্যান্ডের রাজা কর্তৃক ‘নাইট গ্র্যান্ড ক্রস’ উপাধিতে ভূষিত হন।

মৃত্যু
------

মুহাম্মাদ মোহাইমিনুল ইসলাম ১৪ জুলাই ২০২০ সালে করোনা ভাইরাসে আক্রান্ত হয়ে এবং কিডনি জটিলতায় ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. ↑  Akhtar, Rafique (১৯৯১-০১-০১)। *Pakistan Yearbook* (ইংরেজি ভাষায়)। East & West Publishing Company। পৃষ্ঠা 297।
2. ↑  *Summary of World Broadcasts: Asia, Pacific* (ইংরেজি ভাষায়)। British Broadcasting Corporation। ১৯৯৫-০৫-০১। পৃষ্ঠা 8।
3. ↑  "Bangladesh Navy"। *www.navy.mil.bd*। ২০১৬-০৭-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-১০।
4. 1 2  "করোনায় সাবেক নৌবাহিনী প্রধানের মৃত্যু"। *বাংলানিউজ*। সংগ্রহের তারিখ ১৫ জুলাই ২০২০।
5. ↑  "Bangladesh Navy"। *www.navy.mil.bd*। ২০১৬-০৭-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-১০।
6. 1 2 3  "চলে গেলেন সাবেক নৌবাহিনী প্রধান মোহাইমিনুল ইসলাম"। *কালের কণ্ঠ*। সংগ্রহের তারিখ ১৫ জুলাই ২০২০।

| সামরিক দপ্তর
 |
| --- |
| পূর্বসূরীরিয়ার অ্যাডমিরাল আমির আহমেদ মুস্তফা | **নৌবাহিনী প্রধান**৫ জুন ১৯৯১ - ৩ জুন ১৯৯৫ | উত্তরসূরীরিয়ার অ্যাডমিরাল মোহাম্মাদ নুরুল ইসলাম |
|
**মাহমুদ সাব্বাগ**, বা **মাহ সাব্বাগ** ( আরবি : **مَحْمُود صباغ** ; জন্ম মার্চ ১৯৮৩) একজন সৌদি চলচ্চিত্র পরিচালক, প্রযোজক এবং চিত্রনাট্যকার। সাব্বাগ ২০১৩ সাল থেকে সৌদি আরবে স্বাধীন সিনেমার প্রধান পথিকৃৎ। *বারাকাহ মিটস বারাকাহ* শিরোনামে তার প্রথম ফিচার। ২০১৬ সালে বার্লিন ফিল্ম ফেস্টিভ্যালে প্রিমিয়ার হয়। এটি সৌদি আরব থেকে উৎসবে প্রদর্শিত প্রথম ফিচার ফিল্ম। ৮৯তম একাডেমি অ্যাওয়ার্ডে সেরা বিদেশী ভাষার চলচ্চিত্রের জন্য সৌদি আরবের এন্ট্রি হিসেবেও তার অভিষেক চলচ্চিত্রটি নির্বাচিত হয়েছিল।

২০১৫ সালে, সাব্বাগ সৌদি আরবের জেদ্দায় অবস্থিত প্রথম স্বাধীন ফিচার ফিল্ম প্রযোজনা সংস্থা এলহাউস প্রোডাকশন প্রতিষ্ঠা করেন।

সাব্বাগ ২০১৯ সালে জেদ্দায় প্রথম অফিসিয়াল আর্ট হাউস সিনেমা চালু করে। স্ট্যানলি কুব্রিকের যুগান্তকারী মহাকাব্য ২০০১: এ স্পেস ওডিসি-এর স্ক্রিনিংয়ের মাধ্যমে এলহাউস সিনেমার সূচনা হয়। 

৬৭তম বার্লিন আন্তর্জাতিক চলচ্চিত্র উৎসবে সেরা প্রথম ফিচার পুরস্কারের জন্য জুরিতে সাব্বাগ নামকরণ করা হয়েছিল। 

*সাব্বাগ স্থানীয়ভাবে দ্য স্টোরি অফ হামজা শেহাতা* (২০১৩) তথ্যচিত্র দ্বারাও পরিচিত। সাব্বাগ উস্কানিমূলক টিভি/ওয়েব ড্রামা সিরিজ *ক্যাশ* (২০১৪) তৈরি/পরিচালনা করেছে। এটি সিনেমা শৈলীতে শুটিং করা একটি ১০-পর্বের নাটক সিরিজ। সাব্বাগ কলম্বিয়া ইউনিভার্সিটি গ্রাজুয়েট স্কুল অফ জার্নালিজম থেকে বিজ্ঞানে স্নাতকোত্তর ডিগ্রি অর্জন করেছেন এবং সেখানে তিনি গল্প বলার ফিল্ম মেকিং অধ্যয়ন করেছেন।

২০১৭ সালের অক্টোবরে, ঘোষণা করা হয়েছিল যে, সাব্বাগ তার দ্বিতীয় ফিচারে কাজ করছে, শিরোনাম: *আমরা এবং দ্য সেকেন্ড ম্যারেজ* । ছবিটি সম্পূর্ণরূপে সৌদি আরবে শ্যুটিং করা হয়েছে এবং ২০১৮ সালে লন্ডন বিএফআই উৎসবে প্রিমিয়ার হয়েছে।

মার্চ ২০১৯ সালে, সাব্বাগকে সৌদি আরবের প্রথম আন্তর্জাতিক চলচ্চিত্র উৎসব, রেড সি ফিল্ম ফেস্টিভ্যালের উৎসব পরিচালক হিসাবে ঘোষণা করা হয়েছিল।

ফিল্মগ্রাফি
-----------

* *বারাকাহ মিটস বারাকাহ* (২০১৬)। বার্লিন ফিল্ম ফেস্টিভ্যালে ইকিউমেনিকাল জুরির পুরস্কার।
* *আমরা,এন্ড সেকেন্ড ম্যারেজ* (২০১৮)।
* *গ্লিচ লাভ* (২০২১)।

আরও পড়ুন
---------

* কের, সিমিওন। "রোমান্টিক কমেডি সৌদি যুবকদের আকাঙ্ক্ষার উপর আলোকপাত করে" ( *ফাইনান্সিয়াল টাইমস* অক্টোবর ৩০, ২০১৬)
* *স্ক্রীন - বারাকাহ মিটস বারাকাহ রিভিউ দ্য বার্লিয়ানলে* - ১৮ ফেব্রুয়ারি, ২০১৬
* "মাহমুদ সাব্বাগ এবং সৌদি চলচ্চিত্র নির্মাতাদের মুখোমুখি হওয়া 'চ্যালেঞ্জস'" - বৈচিত্র্য ২০১৬
* "আরব ফিল্ম ইন্ডাস্ট্রিতে দশটি নাম আপনার জানা দরকার" ( *বৈচিত্র্য* ১৩ মে, ২০১৬)

বহিঃসংযোগ
---------

* ইন্টারনেট মুভি ডেটাবেজে মুহাম্মাদ সাব্বাহ (ইংরেজি)
* মাহ সাব্বাগ এর ব্লগ

তথ্যসূত্র
---------

1. ↑  Variety Magazine 2016
2. ↑  Variety Magazine 2016
3. ↑  "First Art House Cinema Opens in Saudi Arabia"। *Hollywood Reporter*। ২৬ জুন ২০১৯। সংগ্রহের তারিখ ২৬ জুন ২০১৯।
4. ↑  "GWFF Best First Feature Award"। *Berlinale*। ২৭ জানুয়ারি ২০১৭। সংগ্রহের তারিখ ২৭ জানুয়ারি ২০১৭।
5. ↑  Okaz Daily  ওয়েব্যাক মেশিনে আর্কাইভকৃত ২০১৪-০৩-২২ তারিখে 2013
6. ↑  Cash Series featured on Asharq Alawsat London daily  ওয়েব্যাক মেশিনে আর্কাইভকৃত ১২ মে ২০১৪ তারিখে 2014
7. ↑  Berlinale 2016, The Awards Report 2016
ক্রিকেট ব্যাট চাছা হচ্ছে
**ক্রিকেট ব্যাট** ক্রিকেট খেলায় ব্যাটসম্যান কর্তৃক বলকে আঘাত করার জন্য ব্যবহৃত একটি সরঞ্জাম; সাধারণতঃ যা উইলো কাঠের তৈরি একটি সরু হাতল যুক্ত এবং সমতল সম্মুখভাগের হয়। ব্যাটটি দৈর্ঘ্যে ৩৮ ইঞ্চির কম (৯৬৫ মিমি) এবং প্রস্থে ৪.২৫ ইঞ্চির কম (১০৮ মিমি) হয়ে থাকে। এটি সর্বপ্রথম ১৬২৪ সালে ব্যবহৃত হয়েছিলো বলে জানা যায়।

নির্মাণ
-------

একটি আধুনিক এসজি ক্রিকেট ব্যাট (পেছনের দিক)
একটি ক্রিকেট ব্যাটের *ব্লেড* হচ্ছে কাঠের একটি খন্ড সাধারণতঃ যার আঘাতকারী অংশ সমতল প্রকৃতির এবং যেখানে বলটি এসে সচরাচর আঘাত করে সেটির পেছনের অংশ খাড়া প্রকৃতির হয়ে মধ্যস্থলে এসে কেন্দ্রীভূত। ক্রিকেট ব্যাট ঐতিহ্যগতভাবে উইলো কাঠ, বিশেষথঃ 'ক্রিকেট ব্যাট উইলো' নামে পরিচিত এক প্রজাতির সাদা উইলো থেকে তৈরি করা হয়, যেটিতে প্রতিরক্ষামূলক সক্ষমতা সম্পন্ন কাঁচা (অসিদ্ধ) তিসি তেল দিয়ে প্রলেপ দেয়া হয়। এই প্রজাতির উইলো ব্যবহারের কারণ হলো এটি খুব কঠিন এবং আঘাত প্রতিরোধী, না উল্লেখযোগ্যভাবে ক্ষতিগ্রস্থও হয় না কিংবা ক্ষয়েও যায় না জোড়ালো গতির ক্রিকেট বলের আঘাতে, এছাড়াও এটি ওজনেও হালকা। এর ব্যবহারকারীরা প্রায়শই ব্যাটের সম্মুখভাগটিতে প্রতিরক্ষামূলক হালকা আচ্ছাদন ব্যবহার করে থাকে।

প্রস্তুতকারী
------------

সাধারণতঃ স্বল্প শ্রমমূল্যের কারণে আধুনিক ব্যাটগুলো ভারত বা পাকিস্তানে হাতে তৈরি করা হয়। যদিও ইংল্যান্ড, অস্ট্রেলিয়া, ও নিউজিল্যান্ডে কয়েকজন অভিজ্ঞ নির্মাতা রয়েছেন যাদের অধিকাংশই এখনও সিএনসি লেদ মেশিন ব্যবহার করে ব্যাট প্রস্তুত করে থাকেন।

### অন্যান্য এলাকা ও ব্যাট

সাধারণতঃ দেশের অন্যান্য অংশে যেসকল ব্যাট তৈরী করা হয় সেগুলো স্থানীয়ভাবে প্রাপ্ত কাঠ থেকে প্রস্তুত। এধরনের একটি ব্যাট প্রস্তুতকারীদের এলাকা হচ্ছে গান্ধীনগর যারা গ্রীস্মে দেশের অন্যান্য অংশে পরিভ্রমণ করে।টেমপ্লেট:Obscure They can even be seen selling the new mongoose cricket bats and are preferred by casual players of the game.

আরও দেখুন
---------

* ক্রিকেট প্রবেশদ্বার

* ক্রিকেট পোশাক ও সরঞ্জাম

তথ্যসূত্র
---------

1. ↑  Demand for mongoose bats high on IPL fever pitch

বহিঃসংযোগ
---------

| * দে
* স
ক্রিকেট পোশাক ও সরঞ্জাম |
| --- |
| সরঞ্জামাদি | 
* ব্যাট
* বল
* স্ট্যাম্প
* বেইল

 |
| পোশাক | 
* প্যাড
* হেলমেট
* ক্যাপ
* হোয়াইট

 |
| অন্যান্য | 
* বোলিং মেশিন
* ক্রিকেট নেট
* স্নিকোমিটার
* হক-আই
* হট স্পট

 |
**ক্রিকোভা** মলদোভার একটি শহর, যা দেশটির রাজধানী কিশিনাউ থেকে ১৫ কিলোমিটার (৯.৩ মাইল) উত্তরে অবস্থিত। ক্রিকোভা তার ওয়াইন সেলারের জন্য বিখ্যাত, যা পর্যটকদের কাছে একটি জনপ্রিয় আকর্ষণ হিসাবে তৈরি করা হয়।

ক্রিকোভা ইচেল নদীর কাছে অবস্থিত, যা নিস্ত্রু নদীতে পতিত হয়েছে, যা কিশিনাউ শহরে পানি সরবরাহ করে। ইচেল নদীর পানি ক্রিকোভাতে ব্যবহৃত হয় না। নদীর উত্তরের অংশে একটি হ্রদ অবস্থিত (যা ক্রিকোভা ওয়াইন সেলারের প্রবেশপথের নিকটে), যা সাধারণত মাছ ধরা বা বিনোদনের জন্য ব্যবহৃত হয়।

২০০৪ সালের পরিসংখ্যান অনুযায়ী ক্রিকোভার জনসংখ্যা ৯,৮৭৮ জন, যার মধ্যে ৭,৬৫১ জন মলদোভিয়ান, ৭৮৮ জন ইউক্রেনীয়, ১,১২৩ জন রুশ, ৮২ জন গাগৌজিয়ান, ৭৪ বুলগেরিয়ান, ৬ জন ইহুদী, ২ জন মেরু, ২৯ জন জিপসি এবং ১২৩ জন অন্যান্য / বর্ণনা করেনি।

শহরের কাছাকাছি কিছু খনি রয়েছে, যেগুলো থেকে চুনাপাথর উত্তোলন করা হয়, তাদের মধ্যে কয়েকটি ৫০ বছরেরও বেশি পুরনো।

তথ্যসূত্র
---------

1. 1 2  Results of Population and Housing Census in the Republic of Moldova in 2014: "Characteristics - Population (population by communes, religion, citizenship)" (XLS)। National Bureau of Statistics of the Republic of Moldova। ২০১৭। সংগ্রহের তারিখ ২০১৭-০৫-০১।